stanford-oval/wikipedia huggingface dataset:
ดวงจันทร์ของกาลิเลโอ
สมาชิก > แกนีมีด

บทความหลัก: แกนีมีด (ดาวบริวาร)
แกนีมีด ดวงจันทร์ลำดับที่สามของกลุ่มดวงจันทร์ของกาลิเลโอ ได้ชื่อตามแกนีมีดเทพเจ้าของกรีกที่ทำหน้าที่ผู้ถวายพระสุทธารส (cupbearer) และเป็นคนรักของซูส แกนิมิเป็นดวงจันทร์ที่มีขนาดใหญ่ในระบบสุริยะ มีเส้นผ่านศูนย์กลาง 5262.4 กิโลเมตร มันจึงมีขนาดใหญ่กว่าดาวพุธ - แต่มีมวลเพียงครึ่งเดียว เนื่องจากแกนีมีดมีส่วนประกอบเป็นน้ำแข็งจำนวนมาก มันเป็นดาวบริวารเพียงดวงเดียวที่มีสนามแม่เหล็กแม็กนีโตสเฟียร์เป็นของตัวเองซึ่งน่าจะเกิดจากการพาความร้อนภายในแกนกลางที่เป็นเหล็กหลอมเหลว
องค์ประกอบหลักของแกนีมีดเป็นหินซิลิกาและน้ำในรูปของแข็งและมีมหาสมุทรน้ำเค็มซึ่งเชื่อว่าอยู่ลึกราว 200 กิโลเมตรใต้พื้นผิวของแกนีมีดโดยถูกประกบไว้ด้วยชั้นของน้ำแข็ง แกนกลางที่เป็นโลหะของแกนีมีดชี้ว่าในอดีตแกนีมีดอาจจะมีความร้อนสูงมากกว่าในปัจจุบัน พื้นผิวของดาวประกอบด้วยพื่นที่สองประเภท - พื้นผิวที่มีสีเข้มและมีอายุน้อยกว่ากับพื้นผิวซึ่งมีอายุมากกว่าและเต็มไปด้วยร่องและแนว แกนีมีดเต็มไปด้วยหลุมอุกกาบาตแต่ส่วนมากได้หายไปหรือสังเกตเห็นได้ยากเนื่องจากเปลือกน้ำแข็งที่ปกคลุมเหนือหลุมเหล่านั้น ดวงจันทร์มีบรรยากาศเบาบางประกอบด้วยออกซิเจนในรูป O, O2, และอาจจะมี O3 (โอโซน) และยังมีอะตอมไฮโดรเจน
สมาชิก > คาลลิสโต

บทความหลัก: คาลลิสโต (ดาวบริวาร)
คาลลิสโต ดวงจันทร์ลำดับที่ 4 และเป็นดวงสุดท้ายของกลุ่มดวงจันทร์ของกาลิเลโอ มีขนาดใหญ่เป็นลำดับที่สองของกลุ่มดวงจันทร์ของกาลิเลโอ โดยมีเส้นผ่านศูนย์กลาง 4820.6 กิโลเมตร ซึ่งเป็นลำดับที่สามของดวงจันทร์ที่มีขนาดใหญ่ในระบบสุริยะ  คาลลิสโตเป็นลูกสาวของกษัตริย์ลีคาโอนแห่งอาคาเดียและเป็นเพื่อนล่าสัตว์ของเทพธิดาอาร์ทิมิส คาลลิสโตไม่ได้เป็นส่วนหนึ่งของการสั่นพ้องของวงโคจรของดวงจันทร์อีกสามดวงของกาลิเลโอดังนั้นจึงไม่ได้รับพลังงานความร้อนจากแรงน้ำขึ้นน้ำลง คาลลิสโตประกอบด้วยหินและน้ำแข็งในปริมาณที่เท่าๆกันซึ่งทำให้มันมีความหนาแน่นน้อยที่สุดในกลุ่มดวงจันทร์ของกาลิเลโอ คาลลิสโตเป็นดาวบริวารที่ถูกชนโดยอุกกาบาตอย่างหนักที่ใหญ่ที่สุดดาวหนึ่งในระบบสุริยะโดยมีแอ่งหลุมอุกกาบาตที่สำคัญคือแอ่งวัลฮัลลา มีความกว้างประมาณ 3000 กิโลเมตร
คาลิสโตมีชั้นบรรยากาศที่เบาบางอย่างมากซึ่งประกอบด้วยคาร์บอนไดออกไซด์ และโมเลกุลของออกซิเจน การตรวจสอบพบว่าคาลิสโตอาจมีมหาสมุทรที่มีน้ำในรูปของเหลวอยู่ใต้พื้นผิวดาวที่ระดับความลึกมากกว่า 100 กิโลเมตร การที่คาลลิโตน่าจะมีมหาสมุทรนั้นอาจหมายถึงว่าอาจมีหรือเคยมีสิ่งมีชีวิตบนคาลิสโต อย่างไรก็ดีความเป็นไปได้นั้นน้อยกว่าบนดวงจันทร์ที่อยู่ใกล้กันอย่างยูโรปา คาลลิสโตได้รับการพิจารณาว่าเป็นสถานที่ที่เหมาะสำหรับเป็นฐานที่อยู่ของมนุษย์สำหรับการสำรวจในอนาคตระบบดาวพฤหัสบดีเนื่องจากว่ามันอยู่ห่างไกลจากการแผ่รังสีอันรุนแรงของดาวพฤหัสบดีที่สุด
โครงสร้างโดยเปรียบเทียบ

| Moon | rem/day |
| --- | --- |
Io: 3600
Europa: 540
Ganymede: 8
Callisto: 0.01
ความผันผวนวงโคจรของดวงจันทร์ชี้ให้เห็นว่าความหนาแน่นของดวงจันทร์จะลดลงตามระยะทางจากดาวพฤหัสบดีที่เพิ่มขึ้น คาลลิสโตซึ่งโคจรอยู่ด้านนอกสุดและมีความหนาแน่นน้อยที่สุดในบรรดาดวงจันทร์ทั้ง 4 ดวง โดยมีความหนาแน่นอยู่ระหว่างน้ำแข็งและหิน ในขณะที่ไอโอซึ่งโคจรอยู่ด้านในที่สุดและมีความหนาแน่นมากที่สุดในบรรดาดวงจันทร์ทั้ง 4 ดวง โดยมีความหนาแน่นอยู่ระหว่างหินและเหล็ก คาลลิสโตมีพื้นผิวเก่าแก่และมีร่องรอยการชนของอุกกาบาตอย่างหนักและพื้นผิวน้ำแข็งที่ไม่มีการเปลี่ยนแปลงทางธรณีวิทยาและรูปแบบการหมุนของมันชี้ให้เห็นว่าคาลิสโตไม่มีแกนกลางที่เป็นหินหรือโลหะแต่เป็นส่วนผสมที่เป็นเนื้อเดียวกันของหินและน้ำแข็งซึ่งอาจเป็นไปได้ที่จะเป็นโครงสร้างแรกเริ่มของดวงจันทร์ทั้งหมด ในทางตรงข้ามการหมุนของดวงจันทร์ด้านในทั้งสามชี้ให้เห็นความแตกต่างของส่วนประกอบภายในที่หนักกว่าและส่วนที่เบากว่าอยู่ด้านบน มันยังเปิดเผยการเปลี่ยนแปลงอย่างมีนัยสำคัญของพื้นผิว แกนิมิดเผยถึงการเปลี่ยนแปลงทางธรณีวิทยาของผิวน้ำแข็งซึ่งเกิดจากชั้นที่อยู่ใต้ลงไปซึ่งบางส่วนละลายเป็นของเหลว ยูโรปาเผยถึงการเคลื่อนไหวของเปลือกน้ำแข็งที่มากกว่าและเกิดขึ้นเร็วๆนี้ซึ่งชี้ให้เห็นว่ายูโรปามีเปลือกน้ำแข็งที่บางกว่า สุดท้าย ไอโอดวงจันทร์ด้านในสุดมีผิวที่ปกคลุมด้วยกำมะถัน ภูเขาไฟซึ่งยังไม่ดับและไม่มีสัญญาณของน้ำแข็งบนพื้นผิว หลักฐานเหล่านี้ชี้ให้เห็นว่าดวงจันทร์ที่อยู่ใกล้ดาวพฤหัสบดีมากขึ้นเท่าไรจะมีความร้อนภายในดวงจันทร์มากขึ้นเท่านั้น แบบจำลองแสดงให้เห็นว่าดวงจันทร์ได้รับพลังงานความร้อนจากแรงน้ำขึ้นน้ำลงซึ่งเป็นผลมาจากสนามความโน้มถ่วงของดาวพฤหัสบดี โดยเป็นสัดส่วนผกผันกับกำลังสองของระยะทางจากดวงจันทร์ถึงดาวพฤหัสบดี ซึ่งเกิดกับดวงจันทร์ทั้งหมด ยกเว้น คาลลิสโต ปรากฏการณ์นี้จะหลอมละลายน้ำแข็งภายในและทำให้หินและเหล็กจมลงสู่ภายในของดวงจันทร์ส่วนน้ำจะปกคลุมพื้นผิว ในแกนิมิดเปลือกน้ำแข็งหนาและหนัก ส่วนยูโรปาซึ่งอุ่นกว่ามีเปลือกที่บางกว่าและแตกง่ายกว่า ส่วนไอโอซึ่งมีความร้อนสูงมากจนหินหลอมละลายและน้ำได้ระเหยออกสู่อวกาศไปเมื่อนานมาแล้ว
โครงสร้างโดยเปรียบเทียบ > การบินผ่านครั้งล่าสุด

ดาวพฤหัสบดีและไอโอ
ไอโอ
ยูโรปา
แกนีมีด
คัลลิสโต
การมองเห็นได้

ดวงจันทร์ของกาลิเลโอทั้งสี่ดวงมีความสว่างเพียงพอที่จะมองเห็นได้ด้วยตาเปล่าจากโลกถ้าหากว่ามันอยู่ห่างจากดาวพฤหัสบดีมากเพียงพอ อย่างไรก็ดีมันสามารถมองเห็นได้โดยง่ายด้วยกล้องสองตาที่มีไม่ต้องมีกำลังขยายสูง ดวงจันทร์ทั้งสี่มีความส่องสว่างปรากฏระหว่าง 4.6 ถึง 5.6 เมื่อดาวพฤหัสบดีอยู่ที่ตำแหน่งตรงข้ามกับดวงอาทิตย์ และมีความสว่างปรากฏต่ำกว่า 1 หน่วยเมื่อมันอยู่หลังดาวพฤหัสบดี ความยากที่สุดในการสังเกตดวงจันทร์ทั้งสี่จากโลกคือระยะห่างของมันกับดาวพฤหัสบดีเนื่องจากดวงจันทร์จะโดนบดบังโดยความสว่างของดาวพฤหัสบดี การแบ่งแยกเชิงมุมสูงสุดระหว่างดวงจันทร์กับดาวพฤหัสบดีอยู่ระหว่าง 2 และ 10 ลิปดา ซึ่งใกล้เคียงกับความขีดจำกัดของการมองเห็นของมนุษย์ แกนิมิดและคาลิสโตซึ่งมีการแบ่งแยกเชิงมุมสูงที่สุดเป็นเป้าหมายที่สามารถมองเห็นได้ด้วยตาเปล่าง่ายที่สุด วิธีที่ง่ายที่สุดในการสังเกตพวกมันคือหาวัตถุบังดาวพฤหัสบดี เช่น กิ่งต้นไม้หรือเสาไฟฟ้าที่ตั้งฉากกับระนาบวงโคจรของดวงจันทร์กับดาวพฤหัสบดี
ดูเพิ่ม

ดาวบริวารของดาวพฤหัสบดี
Jupiter's moons in fiction
แหล่งข้อมูลอื่น

Animation of Galileo's observation, march 1613
Sky & Telescope utility for identifying Galilean moons เก็บถาวร 2013-12-03 ที่ เวย์แบ็กแมชชีน
กาลิเลโอ กาลิเลอีผู้คนพบดวงจันทร์ของกาลิเลโอทั้งสี่ดวง
ดาวเมดีซีใน Sidereus Nuncius (the 'starry messenger'), 1610. ดวงจันทร์วาดในตำแน่งต่าง ๆ
อุปกรณ์ในสมันกลางศตวรรษที่ 18 ใช้เพื่อแสดงวงโคจรดาวบริวารของดาวพฤหัสบดี
The three inner Galilean moons revolve in a 4:2:1 resonance.
Relative masses of the Jovian moons. Io and Callisto together are about 50%, as are Europa and Ganymede. The Galileans so dominate the system that all the other Jovian moons put together are not visible at this scale.
Surface features of the four members at different levels of zoom in each row
Galilean moons compared with other Solar System bodies, although pixel scale is not accurate at this resolution.
ดับเบิลยูอาร์จีบี

ดับเบิลยูอาร์จีบี (อังกฤษ: WRGB) เป็นสถานีโทรทัศน์ในสเกอเนคเทอดี รัฐนิวยอร์ก ออกอากาศทางช่อง 6 (ดิจิทัล ช่อง 39) เป็นแม่ส่งของซีบีเอส ถือหุ้นโดยซินแคลร์บรอดแคสต์กรุป เริ่มออกอากาศเมื่อวันที่ 26 กุมภาพันธ์ พ.ศ. 2485 ปัจจุบันออกอากาศครอบคลุมพื้นที่สเกอเนคเทอดี, ออลบานี และ ทรอย
สถานีนี้กล่าวได้ว่าเป็นสถานีโทรทัศน์แห่งแรกของโลก นับตั้งแต่การทดลองออกอากาศโทรทัศน์ด้วยระบบเครื่องกล ในชื่อ ดับเบิลยูทูเอกซ์บี (อังกฤษ: W2XB) เมื่อวันที่ 13 มกราคม พ.ศ. 2471 ส่งสัญญาณจากที่ตั้งบริษัทเจเนอรัลอิเล็กทริก แต่ไม่นานต้องหยุดชะงักไป
ดับเบิลยูอาร์จีบี เคยเป็นสถานีแม่ให้กับเอ็นบีซีมาก่อน ตั้งแต่ปี พ.ศ. 2498 - 2524 และเคยเป็นสถานีสำรองให้กับเอบีซีและดูมองต์
แหล่งข้อมูลอื่น

เว็บไซต์ทางการ
ดัฟฟี (นักร้อง)

| ดัฟฟี |
| --- | --- |

ข้อมูลพื้นฐาน
ชื่อเกิด: ไอมี แอน ดัฟฟี
เกิด:  (1984-06-23) 23 มิถุนายน ค.ศ. 1984 (40 ปี)
แนวเพลง: โซล, อินดี้, ป็อป
อาชีพ: นักร้อง, นักแต่งเพลง
ช่วงปี: 2003-ปัจจุบัน
ค่ายเพลง: A&M  Mercury
ไอมี แอน ดัฟฟี (อังกฤษ: Aimee Anne Duffy) เกิดเมื่อวันที่ 23 มิถุนายน ค.ศ. 1984 เป็นที่รู้จักในนามดัฟฟี เป็นนักร้อง นักแต่งเพลงชาวเวลช์
ดัฟฟีเริ่ม เขียนเพลงด้วยตัวเองตั้งแต่อายุเพียง 10 ปี เธอมีเพลงซิงเกิลอันดับ 1 ในสหราชอาณาจักรคือเพลง ‘Mercy’ ขึ้นอันดับหนึ่ง อยู่ 4 สัปดาห์ อัลบั้มแรกของเธอ Rockferry ได้ร่วมงานกับเบอร์นาด บัตเลอร์ (มือกีต้าร์วงซูเอด) และเดวิด แม็กอัลมอนต์อีกด้วย
ดัชเชสมารีแห่งเมคเลินบวร์ค-ชเวรีน

ดัชเชสมารีแห่งเมคเลินบวร์ค-ชเวรีน ในฐานะแกรนด์ดัชเชสแห่งรัสเซีย
ดัชเชสมารีแห่งเมคเลินบวร์ค-ชเวรีน (อังกฤษ: Duchess Marie of Mecklenburg-Schwerin) หรือต่อมาคือ แกรนด์ดัชเชสมาเรีย ปาวลอฟนา แห่งรัสเซีย (อังกฤษ: Grand Duchess Maria Pavlovna of Russia) เป็นพระธิดาในเจ้าชายฟรีดริช ฟรันซ์ที่ 2 แกรนด์ดยุกแห่งเมคเลินบวร์ค-ชเวรีน และ เจ้าหญิงออกัสตาแห่งรอยซ์-เคิสทริตซ์ ด้วยเหตุที่เป็นผู้ต้อนรับอาคันตุกะที่สง่าสงามที่สุดพระองค์หนึ่งในกรุงเซนต์ปีเตอส์เบิร์ก จึงทรงเป็นที่รู้จักกันว่าทรงเป็นใหญ่ที่สุดในหมู่แกรนด์ดัชเชสทั้งหมด (the grandest of the grand duchesses)
พระชนม์ชีพในวัยเยาว์

ดัชเชสมารี อเล็กซันดรีนา เอลีซาเบ็ท เอลีโอนอร์ แห่งเมคเลินบวร์ค-ชเวรีน ประสูติในฐานันดรศักดิ์เจ้าหญิงแห่งราชวงศ์แกรนด์ดยุกเมคเลินบวร์ค ณ พระราชวังลุดวิกสลัสท์ (Schloss Ludwiglust) แคว้นเมคเลินบวร์ค โดยเป็นพระธิดาในเจ้าฟ้าชายฟรีดริช ฟรันซ์ที่ 2 แกรนด์ดยุกแห่งเมคเลินบวร์ค-ชเวรีน กับ เจ้าหญิงออกัสตาแห่งรอยซ์-เคิสทริตซ์ (พ.ศ. 2365-2405) พระชายาพระองค์แรก
พระมารดาของพระองค์สิ้นพระชนม์เมื่อปี พ.ศ. 2465 ขณะที่เจ้าหญิงมารีมีพระชนมายุ 8 พรรษา ส่วนพระบิดาได้อภิเษกสมรสใหม่อีกสองปีต่อมา
อภิเษกสมรส

ดัชเชสมารีทรงอภิเษกสมรสเมื่อวันที่ 28 สิงหาคม พ.ศ. 2417 ณ กรุงเซนต์ปีเตอส์เบิร์ก กับ แกรนด์ดยุกวลาดิมีร์ อเล็กซานโดรวิชแห่งรัสเซีย (22 เมษายน พ.ศ. 2391 - 17 กุมภาพันธ์ พ.ศ. 2452) พระราชโอรสองค์ที่สามในสมเด็จพระจักรพรรดิอเล็กซานเดอร์ที่ 2 แห่งรัสเซีย โดยเป็นเจ้าหญิงพระองค์หนึ่งในส่วนน้อยซึ่งมีเชื้อสายทางบิดาเป็นสลาฟที่ได้อภิเษกสมรสกับเชื้อพระวงศ์ชายพระองค์หนึ่งของราชวงศ์โรมานอฟ  พระองค์ทรงหมั้นหมายกับคนอื่นอยู่ก่อนเมื่อทรงพบกับแกรนด์ดยุกวลาดิมีร์ แต่ได้ยกเลิกการหมั้นทันที่ ทั้งสองพระองค์ต้องรอเวลาสามปีก่อนที่จะได้รับพระราชทานพระบรมราชานุญาตให้อภิเษกสมรสกัน เจ้าหญิงมารีซึ่งเติบโตมาในนิกายลูเธอรันไม่ยอมเข้ารีตในศาสนจักรออร์โธด็อกซ์รัสเซีย
ในที่สุดสมเด็จพระจักรพรรดิอเล็กซานเดอร์ที่ 2 ทรงยอมให้แกรนด์ดยุกวลาดิมีร์อภิเษกกับเจ้าหญิงมารีโดยมิทรงยืนกรานการเข้ารีตเป็นออร์โธด็อกซ์  หลังจากการอภิเษกสมรส พระองค์ทรงเปลี่ยนมาใช้พระนามแบบรัสเซียว่า มาเรีย ปาฟลอฟนาแห่งรัสเซีย ซึ่งเป็นพระนามที่รู้จักกันมากที่สุด พระองค์ยังคงนับถือนิกายลูเธอรันตลอดชีวิตการอภิเษกสมรสส่วนใหญ่ แต่ได้เข้ารีตนิกายออร์ดธด็อกซ์ในเวลาต่อมา บางคนกล่าวว่าเพื่อให้เปิดโอกาสที่ดีสู่ราชบัลลังก์แก่พระโอรสคือ แกรนด์ดยุกคิริล ด้วยทรงอภิเษกสมรสกับพระราชโอรสในสมเด็จพระจักรพรรดิแห่งรัสเซีย จึงทรงดำรงพระอิสริยยศใหม่เป็น Her Imperial Highnes เช่นเดียวกับพระสวามี ทั้งสองพระองค์มีพระโอรสสี่พระองค์และพระธิดาหนึ่งพระองค์
อภิเษกสมรส > พระโอรสและธิดา

แกรนด์ดยุกคิริล วลาดีมีโรวิชแห่งรัสเซีย (20 ตุลาคม พ.ศ. 2419 - 12 ตุลาคม พ.ศ. 2481)
ทรงเป็น ประมุขแห่งราชวงศ์รัสเซีย เมื่อวันที่ 17 กรกฎาคม พ.ศ. 2460 และทรงสถาปนาพระองค์เองเป็นจักรพรรดิเมื่อวันที่ 13 กันยายน พ.ศ. 2467
อภิเษกสมรสวันที่ 8 ตุลาคม พ.ศ. 2445 ณ เมืองเทเกิร์นซี ประเทศออสเตรีย กับ เจ้าหญิงวิกตอเรีย เมลิตาแห่งเอดินเบอระและแซ็กซ์-โคบูร์กและก็อตธา (25 พฤศจิกายน พ.ศ. 2419 - 2 มีนาคม พ.ศ. 2479) หรือ แกรนด์ดัชเชสวิกตอเรีย เฟโอโดรอฟนาแห่งรัสเซีย หลังจากการเข้ารีตเป็นออร์โธด็อกซ์
แกรนด์ดยุกบอริส วลาดีมีโรวิชแห่งรัสเซีย (24 ตุลาคม พ.ศ. 2420 - 9 พฤศจิกายน พ.ศ. 2486)
อภิเษกสมรสวันที่ 12 กรกฎาคม พ.ศ. 2462 ณ เมืองเจนัว กับ ซิไนดา เซเกเยฟนา ราเชฟสกายา (3 พฤศจิกายน พ.ศ. 2441 - 30 มกราคม พ.ศ. 2506)
แกรนด์ดยุกแอนดรูว์ วลาดีมีโรวิชแห่งรัสเซีย (14 ตุลาคม พ.ศ. 2422 - 30 ตุลาคม พ.ศ. 2499)
อภิเษกสมรสเมื่อวันที่ 30 มกราคม พ.ศ. 2464 ณ เมืองคานส์ กับ มาธิลดา เฟลิกซอฟนา เคสซินสกา (31 สิงหาคม พ.ศ. 2415 - 5 ธันวาคม พ.ศ. 2514) มีชื่อว่า มาเรีย เฟลิกซอฟนา หลังจากการเข้ารับศีลล้างบาปในนิกายออร์โธด็อกซ์รัสเซีย
แกรนด์ด้ชเชสเอเลนา วลาดีมีรอฟนาแห่งรัสเซีย (29 มกราคม พ.ศ. 2425 - 13 มีนาคม พ.ศ. 2500)
อภิเษกสมรสวันที่ 29 สิงหาคม พ.ศ. 2445 ณ พระราชวังซาร์สโกเซโล กรุงเซนต์ปีเตอส์เบิร์ก กับ เจ้าชายนิโคลาสแห่งกรีซและเดนมาร์ก (22 มกราคม พ.ศ. 2415 - 8 กุมภาพันธ์ พ.ศ. 2481)
พระชนนีในเจ้าฟ้าหญิงมารีนา ดัชเชสแห่งเคนต์
พระโอรสและธิดาทั้งหมดของแกรนด์ดัชเชสมาเรียประสูติ ณ พระราชวังแคทเธอรีน ในหมู่พระราชวังซาร์สโคเซโล นอกกรุงเซนต์ปีเตอส์เบิร์ก ยกเว้นเพียงแกรนด์ดยุกบอริส พระโอรสพระองค์ที่สามที่ประสูตในกรุงเซนต์ปีเตอส์เบิร์ก แกรนด์ดยุกคิริลแห่งรัสเซีย พระโอรสพระองค์ใหญ่ของพระองค์อภิเษกสมรสในปี พ.ศ. 2448 กับเจ้าหญิงวิกตอเรีย เมลิตาแห่งแซ็กซ์-โคบูร์กและก็อตธา พระญาติชั้นที่หนึ่งและเป็นพระธิดาของพระขนิษฐาในพระบิดาของพระองค์คือ แกรนด์ดัชเชสมารี อเล็กซานดรอฟนาแห่งรัสเซีย ดัชเชสแห่งเอดินเบอระ สมเด็จพระจักรพรรดินิโคลัสที่ 2 ไม่ทรงเห็นด้วยกับการอภิเษกสมรสครั้งนี้และได้ทรงถอดถอนแกรนด์ดยุกคิริลออกจากฐานันดรศักดิ์แห่งพระราชวงศ์ ทำให้เกิดความขุ่นมัวระหว่างพระสวามีกับสมเด็จพระจักรพรรดิขึ้น อย่างไรก็ตามจากการสิ้นพระชนม์ของเหล่าสมาชิกในพระราชวงศ์ทำให้แกรนด์ดยุกคิริลอยู่ในอันดับที่สามของลำดับการสืบราชสมบัติ และสมเด็จพระจักรพรรดินิโคลัสที่ 2 ทรงยินยอมสถาปนาแกรนด์ดยุกคิริลกลับคืนสู่ฐานันดรศักดิ์แห่งราชวงศ์และพระชายาก็ได้รับการสถาปนาเป็นแกรนด์ดัชเชสวิกตอเรีย เฟโอโดรอฟนาด้วย
อภิเษกสมรส > พระชนม์ชีพในรัสเซีย

ตลอดพระชนม์ชีพในรัสเซีย แกรนด์ดัชเชสมาเรีย ปาฟลอฟนาประทับอยู่ที่พระราชวังวลาดิมีร์ของพระสวามี ตั้งอยู่บริเวณแนวฝั่งที่ตั้งพระราชวังต่างๆ (Palace Embankment) ที่เป็นส่วนของชนชั้นสูงมีชื่อเสียงริมแม่น้ำเนวา ในที่นี้พระองค์ทรงสร้างชื่อเสียงให้เลื่องลือในฐานะเป็นผู้ต้อนรับอาคันตุกะดีที่สุดคนหนึ่งในเมืองหลวง และเป็นเรื่องตลกที่ว่าพระองค์ทรงจะพยายามเอาชนะราชสำนักในพระราชวังฤดูหนาวที่อยู่ใกล้เคียง อีกทั้งยังพูดกันว่าพระองค์ทรงแข่งขันกับแกรนด์ดัชเชสเอลิซาเบธ เฟโอโดรอฟนาแห่งรัสเซีย พระเชษฐภคินีในสมเด็จพระจักรพรรดินีอเล็กซานดรา เฟโอโดรอฟนาแห่งรัสเซียด้วย
โดยส่วนพระองค์แล้ว แกรนด์ดัชเชสมาเรีย ปาฟลอฟนาทรงมีความไม่สมดุลทางจิตใจ เช่นเดียวกับพระเชษฐาในสายเลือดคือ พอล ฟรีดริช โดยทั้งสองพระองค์ทรงอยู่เหนือความเป็นจริงของโลก โดยแกรนด์ดัชเชสมาเรียทรงมีความทะเยอทะยานแต่ยังเป็นไปในแนวทางที่หรูหราฟุ่มเฟือยด้วย (พระสวามีทรงมีทรัพย์ศฤงคารมากมายมหาศาล พระองค์จึงไม่เฉียดกับการล้มละลายแม้แต่น้อย) ไม่เหมือนกับพระเชษฐาที่ใช้จ่ายเงินฟุ่มเฟือยจนสิ้นเนื้อประดาตัว
แกรนด์ดัชเชสมาเรียจัดว่าเป็นใหญ่ที่สุดในบรรดาแกรนด์ดัชเชสทั้งหมด และสร้างราชสำนักอีกแห่งหนึ่งในรัชสมัยของสมเด็จพระจักรพรรดินิโคลัสที่ 2 พระองค์ทรงเกลียดทั้งสมเด็จพระจักรพรรดิและสมเด็จพระจักรพรรดินี (โดยเฉพาสมเด็จพระจักรพรรดินี) จนถึงวาระสุดท้ายของราชวงศ์ พระองค์ทรงร่วมมือกับพระโอรสทั้งหมดในการปฏิวัติต่อต้านสมเด็จพระจักรพรรดิในฤดูหนาวปี พ.ศ. 2459-2460 ซึ่งจะทำให้สมเด็จพระจักรพรรดิต้องสละราชสมบัติและแกรนด์ดยุกคิริล พระโอรสเข้ามาแทนที่ในฐานะผู้สำเร็จราชการในราชบัลลังก์  เพื่อขอการสนับสนุนการปฏิบัติในครั้งนี้ แกรนด์ดัชเชสมาเรียทรงตรัสกับนายมิคาอิล ร็อดเซียนโค ประธานสภาดูมาว่าสมเด็จพระจักรพรรดินีต้อง "ถูกกำจัดให้สิ้นซาก"
ในปี พ.ศ. 2452 แกรนด์ดยุกวลาดิมีร์ พระสวามีสิ้นพระชนม์และแกรนด์ดัชเชสมาเรียทรงดำรงตำแหน่งประธานราชวิทยาลัยศิลปกรรมแทน
การเสด็จหนีออกจากรัสเซีย

แกรนด์ดัชเชสมาเรียทรงโดดเด่นด้วยการเป็นสมาชิกในราชวงศ์พระองค์สุดท้ายที่เสด็จหนีออกจากประเทศเซียซึ่งเกิดการปฏิวัติและเป็นพระองค์แรกที่สิ้นพระชนม์ขณะเสด็จลี้ภัยในต่างประเทศ พระองค์ทรงประทับอยู่ที่เทือกเขาคอเคซัสซึ่งเต็มไปด้วยสงครามพร้อมกับพระโอรสองค์รองทั้งสองพระองค์ตลอดปี พ.ศ. 2460 และ 2461 โดยยังทรงหวังจะให้แกรนด์ดยุกคิริล วลาดีมีโรวิช พระโอรสองค์ใหญ่ขึ้นเป็นสมเด็จพระจักรพรรดิ เมื่อพวกบอลเชวิคเคลื่อนที่เข้ามาใกล้ บรรดาเชื้อพระวงศ์ได้เสด็จขึ้นเรือตกปลาที่เมืองอานาปาในปี พ.ศ. 2461 พระองค์ประทับอยู่ที่เมืองนี้เป็นเวลาสิบสี่เดือน โดยไม่ทรงยอมร่วมเสด็จออกจากรัสเซียไปพร้อมกับแกรนด์ดยุกบอริส พระโอรส
พระอิสริยยศ

พ.ศ. 2397 - พ.ศ. 2417: เจ้าหญิงมารีแห่งเมคเลินบวร์ค-ชเวรีน (Her Highness Princess Marie of Mecklenburg-Schwerin)
พ.ศ. 2417 - พ.ศ. 2463: แกรนด์ดัชเชสมาเรีย ปาวลอฟนาแห่งรัสเซีย (Her Imperial Highness Grand Duchess Maria Pavlovna of Russia)
ดับเบิลยูดับเบิลยูอี วีเมนส์ แชมเปี้ยนชิพ (1956–2010)

ดับเบิลยูดับเบิลยูอี วีเมนส์ แชมเปี้ยนชิพ (อังกฤษ: WWE Women's Championship) เดิมเป็นเข็มขัดแชมป์โลกหญิงของ WWE ก่อตั้งขึ้นเมื่อ 18 กันยายน ค.ศ. 1956 ในตอนที่ The Fabulous Moolah ได้เป็นแชมป์โลกหญิงของ NWA ซึ่ง WWE ไม่ได้อยู่ในเวลานั้นและแม้ว่าจะไม่ได้สร้างแชมป์หญิงของตัวเองจนถึงในปี ค.ศ. 1984 The Fabulous Moolah ได้เป็นแชมป์ WWF Women's Champion คนแรกโดยเปลี่ยนชื่อจากแชมป์โลกหญิง NWA
ประวัติ

ในวันที่ 18 กันยายน ค.ศ. 1956 The Fabulous Moolah ได้เป็นแชมป์สมัยที่ 3 NWA World Women's Champion (เป็นแชมป์ที่ยังคงมีอยู่ในปัจจุบัน) ในเวลานั้น WWE ไม่มีตัวตนและไม่ได้เป็น บริษัทมาจนกระทั่งปี ค.ศ. 1963 เมื่อมีการจัดตั้งเป็น World Wide Wrestling Federation (WWWF) Moolah ผู้ที่ซื้อสิขสิทธิ์แชมป์ในทศววรษ 1970 และป้องกันแชมป์เป็น NWA World Women's Champion จนถึงปี ค.ศ. 1984 โดยขณะนั้น WWWF ได้เปลี่ยนชื่อเป็น World Wrestling Federation (WWF) ในปี ค.ศ. 1983 WWF ไม่เกี่ยวข้องกับ NWA และ โมลาห์ขายสิขสิทธิ์แชมป์ให้ WWF ในปี ค.ศ. 1984 และเธอได้รับการยอมรับว่าเป็นแชมป์ WWF Women's Champion โดยแทนที่จะเริ่มต้นการครองแชมป์ของเธอในปี 1984 ใน WWF เธออ้างว่าเชื้อสายของสมัยของเธอจากครั้งแรกที่เธอกลายเป็นแชมป์ในปี 1956
ในปี ค.ศ. 1990 แชมป์หญิงเส้นนี้ไม่ได้ใช้งานหลังจาก Rockin' Robin สละแชมป์และอกจาก WWF จากนั้นในเดือนธันวาคมปี 1993 แชมป์ถูกเปิดใช้งานด้วย Alundra Blayze เอาชนะในทัวร์นาเมนท์ตำแหน่งว่างของแชมป์หญิงเส้นนี้
สถิติในการครองแชมป์หญิง

| ลำดับ | รายชื่อนักมวยปล้ำ | สมัยที่ครอง | ระยะเวลาการครอง (วัน) |
| --- | --- | --- | --- |
| 1 | The Fabulous Moolah | 4 | 1015 |
| 2 | Trish Stratus | 7 | 828 |
| 3 | Alundra Blayze | 3 | 539 |
| 4 | Rockin' Robin | 1 | 502 |
| 5 | Wendi Richter | 2 | 449 |
| 6 | Sensational Sherri | 1 | 441 |
| 7 | Beth Phoenix | 3 | 367 |
| 7 | Mickie James | 5 | 367 |
| 9 | Ivory | 3 | 331 |
| 10 | Molly Holly | 2 | 301 |
| 11 | Melina | 3 | 279 |
| 12 | Michelle McCool | 2 | 278 |
| 13 | Victoria | 2 | 244 |
| 14 | Chyna | 1 | 214 |
| 15 | Sable | 1 | 176 |
| 16 | Jazz | 2 | 162 |
| 17 | Lita | 4 | 160 |
| 18 | Stephanie McMahon-Helmsley | 1 | 146 |
| 19 | Bull Nakano | 1 | 134 |
| 20 | Layla | 1 | 131 |
| 21 | Jacqueline | 2 | 117 |
| 22 | Candice Michelle | 1 | 105 |
| 23 | Bertha Faye | 1 | 57 |
| 24 | The Kat | 1 | 50 |
| 25 | Leilani Kai | 1 | 41 |
| 26 | Debra | 1 | 29 |
| 27 | Gail Kim | 1 | 28 |
| 28 | Velvet Mcintyre | 1 | 6 |
| 29 | Hervina | 1 | 3 |
แหล่งข้อมูลอื่น

Official WWE Women's Title History
WWE Women's Championship History เก็บถาวร 2010-05-10 ที่ เวย์แบ็กแมชชีน
Wrestling-Titles.com: WWE Women's Championship[ลิงก์เสีย]
| ด ค กรายชื่อแชมป์หญิง WWE (1956–2010) |
| --- | --- |
 เดอะแฟบิวลัสมูลาห์  เวนดี ริชเตอร์  ลีลานี คาย  เวลเวต แมคอินไตย์  เซนเซชันแนล เชอร์รี  ร็อกกิน' โรบิน  อลันดรา เบลซ  บูล นากาโนะ  เบอร์ทา เฟย์  แจ็กเกอลีน  เซเบิล  ดีบรา  ไอวอรี  เดอะแคท  เฮอร์วีนา  สเตฟานี แม็กแมน-เฮมส์ลีย์  ลิตา  ไชนา  ทริส สตราตัส  แจซ  มอลลี ฮอลลี  วิกตอเรีย  เกล คิม  มิกกี เจมส์  เมลินา  แคนดิซ มิเชล  เบธ ฟีนิกซ์  มิเชล แมคคูล  เลย์ลา
ดับเบิลยูดับเบิลยูอี รอว์ 25 ปี

| ดับเบิลยูดับเบิลยูอี รอว์ 25 ปี |
| --- | --- |
สมาคม: ดับเบิลยูดับเบิลยูอี
วันที่: 22 มกราคม ค.ศ. 2018
เมือง: Brooklyn, New York Manhattan, New York
สถานที่: Barclays Center Manhattan Center
ผู้ชม: 19,490 คน
ดับเบิลยูดับเบิลยูอี รอว์ 25 ปี (อังกฤษ: WWE Raw 25 Years) เป็นรายการตอนพิเศษ ที่ออกอากาศสดในวันที่ 22 มกราคม ค.ศ. 2018 ทางช่องUSA Network ในสหรัฐอเมริกา ของการเฉลิมฉลอง 25 ปีของ ดับเบิลยูดับเบิลยูอี รอว์
ในศึกนี้ได้จัดถึง 2 สนาม ได้แก่ Barclays Center ในBrooklyn และManhattan Center ในManhattan โดยในโชว์จะมีการปรากฏตังของผู้เข้าสู่หอเกียรติยศ และตำนานในอดีต
ผลการแข่งขัน > Barclays Center

| ลำดับ |  | กำหนด |  |
| --- | --- | --- | --- |
| 1D | Goldust ชนะ Curt Hawkins | แมทช์การปล้ำเดี่ยว |  |
| 2D | Gran Metalik และKalisto ชนะ Gentleman Jack Gallagher และTJP | แมทช์การปล้ำแทกทีม |  |
| 3 | Asuka, Bayley, Mickie James และSasha Banks ชนะ Mandy Rose, Sonya Deville, Alicia Fox, และNia Jax (พร้อมด้วย Paige) | แมทช์การปล้ำแทกทีมหญิง 8 คน |  |
| 4 | The Miz (พร้อมด้วย Bo Dallas และCurtis Axel) ชนะ Roman Reigns (c) | Singles match for the WWE Intercontinental Championship |  |
| 5 | Heath Slater และRhynoปะทะ Titus Worldwide (Apollo Crews และTitus O'Neil) (พร้อมด้วย Dana Brooke) จบลงแบบไม่มีผล | แมทช์การปล้ำแทกทีม |  |
  (c) – หมายถึงเจ้าของเข็มขัดแชมป์ก่อนเริ่มแข่งขัน  D – หมายถึงเป็นแมทช์การปล้ำก่อนรายการ
ผลการแข่งขัน > Manhattan Center

| ลำดับ |  | กำหนด |  |
| --- | --- | --- | --- |
| 1D | Mustafa Ali ชนะ Lince Dorado | แมทช์การปล้ำเดี่ยว |  |
| 2D | Akira Tozawa และHideo Itami ชนะ Drew Gulak และTony Nese | แมทช์การปล้ำแทกทีม |  |
| 3 | Bray Wyatt ชนะ Matt Hardy | แมทช์การปล้ำเดี่ยว |  |
| 4 | Gallows & Anderson (พร้อมด้วย Finn Bálor, Razor Ramon, X-Pac, Shawn Michaels, Triple H, และThe New Age Outlaws) ชนะ The Revival (Dash Wilder และScott Dawson) | แมทช์การปล้ำแทกทีม |  |
  (c) – หมายถึงเจ้าของเข็มขัดแชมป์ก่อนเริ่มแข่งขัน  D – หมายถึงเป็นแมทช์การปล้ำก่อนรายการ
แหล่งข้อมูลอื่น

WWE Raw at USANetwork.com
WWE Raw ที่อินเทอร์เน็ตมูวีเดตาเบส
–WWE Raw ที่ทีวีดอตคอม
ดับเบิลยูดับเบิลยูอี ไลฟ์ฟรอมเมดิสันสแควร์การ์เดน

ดับเบิลยูดับเบิลยูอี ไลฟ์ฟรอมเมดิสันสแควร์การ์เดน (อังกฤษ: WWE Live from Madison Square Garden) เป็นรายการพิเศษของมวยปล้ำอาชีพ ดับเบิลยูดับเบิลยูอี ที่จัดขึ้นในวันที่ 3 ตุลาคม ค.ศ. 2015 และออกอากาศทางช่อง WWE Network
ผลการปล้ำ

| ลำดับ |  | กำหนด | เวลา |
| --- | --- | --- | --- |
| 1D | Zack Ryder defeated Bo Dallas | Singles match | N/A |
| 2D | Mark Henry defeated Brad Maddox | Singles match | 0.25 |
| 3 | Randy Orton and Dolph Ziggler defeated Sheamus and Rusev (with Summer Rae) | Tag team match | 9:00 |
| 4 | Neville defeated Stardust | Singles match | 7:20 |
| 5 | Team Bella (Nikki Bella, Brie Bella, and Alicia Fox) defeated Team PCB (Paige, Charlotte, and Becky Lynch) | Six-women tag team match | 8:35 |
| 6 | Kevin Owens (c) defeated Chris Jericho | Singles match for the WWE Intercontinental Championship | 8:10 |
| 7 | The Dudley Boyz (Bubba Ray Dudley and D-Von Dudley) defeated The New Day (Big E and Kofi Kingston) (with Xavier Woods) (c) by disqualification | Tag team match for the WWE Tag Team Championship | 6:40 |
| 8 | Brock Lesnar (with Paul Heyman) defeated Big Show | Singles match | 4:05 |
| 9 | John Cena (c) defeated Seth Rollins | Steel Cage match for the WWE United States Championship | 22:43 |
  (c) – หมายถึงเจ้าของเข็มขัดแชมป์ก่อนเริ่มแข่งขัน  D – หมายถึงเป็นแมทช์การปล้ำก่อนรายการ
ดูเพิ่ม

รายชื่อรายการของช่องโทรทัศน์ดับเบิลยูดับเบิลยูอี เน็ตเวิร์ค
ดับเบิลยูดับเบิลยูอี ไซเบอร์ซันเดย์

| ดับเบิลยูดับเบิลยูอี ไซเบอร์ซันเดย์ |
| --- | --- |

ข้อมูล
สมาคม: World Wrestling Entertainment
ค่าย: Raw (2004–2008) SmackDown (2007–2008) ECW (2007–2008)
จัดครั้งแรก: แทบู ทิวส์เดย์ (2004)
จัดครั้งสุดท้าย: ไซเบอร์ซันเดย์ (2008)
ไซเบอร์ ซันเดย์ (อังกฤษ: Cyber Sunday) เป็นศึกเพย์-เพอร์-วิวของ WWE ที่ใช้ผลโหวตของผู้ชมมวยปล้ำโดย ไซเบอร์ ซันเดย์ ถูกจัดขึ้นครั้งแรกในปี ค.ศ. 2004 ถึง ค.ศ. 2008 แต่เดิมนั้นใช้ชื่อว่า แทบู ทิวส์เดย์ (Taboo Tuesday) ซึ่งปล้ำกันในวันอังคาร สาเหตุที่เปลี่ยนชื่อมาเป็น ไซเบอร์ ซันเดย์ นั้น เพราะต้องการย้ายมาปล้ำในวันอาทิตย์แทน ซึ่งเริ่มเปลี่ยนในปี ค.ศ. 2006
ต่อมาในปี ค.ศ. 2009 รายการเพย์-เพอร์-วิวที่มาแทนคือ ดับเบิลยูดับเบิลยูอี แบรกกิ้ง ไรท์ส
วันที่และสถานที่ของไซเบอร์ ซันเดย์

| --- | --- |
: Raw-branded event
| รายการ | วันที่จัด | เมืองที่จัด | สถานที่จัด | เมนอีเวนท์ (คู่เอก) |
| --- | --- | --- | --- | --- |
| แทบูทิวส์เดย์  (2004) | 19 ตุลาคม ค.ศ. 2004 | มิลวอกี, รัฐวิสคอนซิน | บราลี่ เซ็นเตอร์ | แรนดี ออร์ตัน ปะทะ ริก แฟลร์ ในแมทช์ สตีล เคจ แมทช์ |
| แทบูทิวส์เดย์ (2005) | 1 พฤศจิกายน ค.ศ. 2005 | แซนดีเอโก, รัฐแคลิฟอร์เนีย | ไอเพย์วัน เซ็นเตอร์ | จอห์น ซีนา (c) ปะทะ เคิร์ต แองเกิล ปะทะ ชอว์น ไมเคิลส์ ในแมทช์ ทริปเปิล แธรท แมทช์  เพื่อ แชมป์ WWE |
| ไซเบอร์ซันเดย์ (2006) | 5 พฤศจิกายน ค.ศ. 2006 | Cincinnati, Ohio | U.S. Bank Arena | คิง บูเกอร์ (c) ปะทะ  แชมป์ WWE จอห์น ซีนา ปะทะ  แชมป์ ECW บิ๊กโชว์  ในแมทช์ "แชมเปี้ยน ออฟ แชมเปี้ยน" ทริปเปิล แธรท แมทช์ เพื่อ แชมป์โลกเฮฟวี่เวท |
| ไซเบอร์ซันเดย์ (2007) | 28 ตุลาคม ค.ศ. 2007 | วอชิงตัน ดี.ซี. | เวริซอน เซ็นเตอร์ | บาติสตา (c) ปะทะ  ดิ อันเดอร์เทคเกอร์  เพื่อ แชมป์โลกเฮฟวี่เวท (มีกรรมการพิเศษ คือสตีฟ ออสติน) |
| ไซเบอร์ซันเดย์ (2008) | 26 ตุลาคม ค.ศ. 2008 | ฟีนิกซ์, รัฐแอริโซนา | ยูเอส แอร์เวย์ เซ็นเตอร์ | คริส เจอริโค (c) ปะทะ บาติสตา เพื่อ แชมป์โลกเฮฟวี่เวท (มีกรรมการพิเศษ คือสตีฟ ออสติน ) |
แหล่งข้อมูลอื่นๆ

Official Website